**Eesti Linnade ja Valdade Liidu 2024. aasta eelarve 7 kuu täitmise seletuskiri**

Eelarve koostamisel on lähtutud selguse põhimõttest, et lugeja jaoks oleks arusaadavalt kirjeldatud nii jooksva eelarveaasta tulud, eelmise perioodi ületulevate kohustuste rahaline jääk, eelmiste perioodide vaba rahaline jääk kui ka kavandatavad kulud.

Alates 01.01.2024 osutab finantsarvestusega (sh töötasu arvestus) seotud teenust Eesti Finantsteenuste Agentuur OÜ. Kasutusel on raamatupidamisprogramm Merit Aktiva ja Palgaprogramm Merit Palk. Raamatupidamises tehtavad kanded on ranges kooskõlas riigi raamatupidamise kontoplaani juhendiga, mille tõttu osad eelarve kuluread ületavad 7 kuu kontrollarvu.

**Tulud**

Eesti Linnade ja Valdade Liidu eelarve tulude struktuur koosneb liikmemaksust, riigieelarvest saadavast sihtotstarbelisest tegevustoetusest, EL 2021+ struktuurivahendite toetustest erinevatele projektidele, muust tulust ja eelmise perioodi kasutamata (ületuleva kohustuse) sihtfinantseerimise ja eelmise perioodi ületulevast vabast raha jäägist.

Tuludesse oli aastaks planeeritud 2 976 210 eurot, selle aasta7 kuuga täitmine on kokku 1 274 999 eurot ehk 42,84% kavandatud aastasest laekumisest. Alatäitmine on tingitud eelkõige EL 2021+ vahenditest finantseeritavate projektide osas, mis on tingitud eelkõige hangete ettevalmistamiseks kavandatud ajagraafiku pikenemisest ja kavandatud tegevuste edasilükkumisest, seda eriti lõimumise projekti osas.

|  |  |  |  |
| --- | --- | --- | --- |
| **Art nimetus**  | **Eelarve 2024**  | **Täitmine**  | **Täitmise %** |
| Liikmemaks | 899 234 | 422 643 | 47,0% |

|  |  |  |  |
| --- | --- | --- | --- |
| **Art nimetus**  | **Eelarve 2024** | **Täitmine**  | **Täitmise %** |
| Tegevustoetus riigieelarvest *(välissuhted)* | 60 000 | 90 000 | 150,0% |

Algselt oli teadmine, et sarnaselt varasemate aastatega eraldatakse automaatselt välissuhete arendamiseks tegevustoetust 60,0 tuh eurot. Paraku alates sellest aastast tuli esitada taotlus koos vastava põhjendusega. Kuna välissuhete kulude katteallikaks on valdavalt liidu varasemate aastate reserv, siis küsiti varasema 60,0 tuh euro asemel 90,0 tuh eurot.

|  |  |  |  |
| --- | --- | --- | --- |
| **Art nimetus**  | **Eelarve 2024**  | **Täitmine**  | **Täitmise %** |
| EL 2021+ struktuurivahenditest „Lõimumine ja kohanemine KOV tasandil | 997 002 | 326 158 | 32,71% |

Täitmise summas kajastub Liidule ülekantud 2023. a IV kvartali maksetaotlus ja Riigi Tugiteenuste Keskusele esitatud II kvartalis tehtud väljamakse taotlus.

Aastaeelarve suurus sõltub plaanitavatest tegevustest ja kinnitatakse kultuuriministri käskkirjaga iga aasta kohta eraldi. Euroopa Sotsiaalfondi toetuse kogusumma on 6,1 miljonit eurot, mis sisaldab 30% riigieelarvelist kaasfinantseeringut. Kohalike omavalitsuste kaasfinantseeringut ei ole nõutud. Iga partnerluslepingu sisu ja eelarve töötatakse välja kohaliku omavalitsusega koostöös ja konkreetse linna või valla vajadusest lähtuvalt. Elluviijaga ehk ELVLiga sõlmitud lepingu alusel saab kohalik omavalitsus rahalised vahendid eesmärkide elluviimiseks. Vajadused võivad piirkonniti erineda ja mõnes kohalikus omavalitsuses võib see tähendada eraldi spetsialisti palkamise vajadust, samal ajal kui teises omavalitsuses on vaja pigem olemasolevaid ametnikke toetada ja koolitada. Euroopa Sotsiaalfondi (SF) toetusmeetmest toetatakse tegevusi, mis on suunatud ja toetavad uussisserändajate, eesti keelest erineva emakeelega püsielanike, rahvusvahelise kaitse saajate ja tagasipöördujate kohanemist ja lõimumist.

|  |  |  |  |
| --- | --- | --- | --- |
| **Art nimetus**  | **Eelarve 2024**  | **Täitmine**  | **Täitmise %** |
| *EL 2021+ Tehniline abi (KOV koolituse ja personaliarenduseks)* | 70 000 | 35 000 | 50,0% |

Projektile eraldatakse välisvahendeid 7 aasta jooksul igal aastal 70 000 eurot ehk 72,2%, millele lisandub omafinantseeringu kohustus aastas 26 953 eurot ehk 27,8%, mis kaetakse liidu eelarvest.

Rahandusministeeriumi ettepanekul võimestatakse nn tehnilise abi meetmest Eesti Linnade ja Valdade Liitu (Inimestele lähedasema Eesti poliitikaeesmärgi PO5, ERF). Toetust kasutatakse selleks, et liit saaks suurendada enda organisatsiooni kompetentse ja suudaks toetada omavalitsusi arendusvajaduste väljaselgitamisel ning nendest lähtuvate projektide ettevalmistamisel. Samuti on oluline, et tõuseks liidu enda kui struktuurifondide partnerorganisatsiooni võimekus rääkida kaasa toetusmeetmete väljatöötamisel ja elluviimisel. Nende sihtide saavutamiseks on eelkõige vajalik luua liidu täiendav kompetents SF vahendite tõhusamaks rakendamiseks (parimate praktikate koondamine ja levitamine omavalitsuste seas, kogemuse vahetamise toetamine SF projektide paremaks elluviimiseks, pilootide/ katseprojektide läbiviimise toetamine uuenduslike lahenduste leviku soodustamiseks), süsteemselt koondada omavalitsuste koolitusvajadusi ning vahendada vastavat infot SF meetmete rakendussüsteemi osapooltele, koostöös ministeeriumite ning omavalitsustega kavandada vajalike koolitustegevuste ja juhendmaterjalide koostamist.

|  |  |  |  |
| --- | --- | --- | --- |
| **Art nimetus**  | **Eelarve 2024**  | **Täitmine**  | **Täitmise %** |
| Tegevustoetus Regionaal- ja PõllumajandusministeeriumIKT väikearendustele | 60 000 | 60 000 | 100,0% |

|  |  |  |  |
| --- | --- | --- | --- |
| **Art nimetus**  | **Eelarve 2024**  | **Täitmine**  | **Täitmise %** |
| Kohalike omavalitsuste digipöörde osalustasu | 62 000 | 31 007 | 50,01% |

12.09.2023 toimunud ELVL volikogu koosolekul oli eraldi arutelu KOV digipöörde projekti osalustasu teemal ning otsustati, et liidu liikmetelt kogutakse 2024. a KOV digipöörde osalustasu, mis jaguneb võrdselt ELVLi liikmete vahel ehk 785 eurot liikme kohta.

Summa on jagatud nelja kvartali peale sarnaselt liikmemaksuga.

|  |  |  |  |
| --- | --- | --- | --- |
| **Art nimetus**  | **Eelarve 2024** | **Täitmine**  | **Täitmise %** |
| Tegevustoetus Majandus- ja Kommunikatsiooni ministeerium | 23 331 | 14 934 | 64,01% |

ELVL sõlmis 2023. aastal Majandus- ja Kommunikatsiooniministeeriumiga koostöölepingu summas 23 331 eurot lähedase surma sündmusteenuse juhtimiseks. 2023.a lõpuks valmib esmalt infoteenus eesti.ee keskkonnas ning 2024. aastal on kavas piloteerida 3-4 omavalitsusega matusetoetuse taotlemise liidestamist **eesti.ee** keskkonnas.

|  |  |  |  |
| --- | --- | --- | --- |
| **Art nimetus**  | **Eelarve 2024**  | **Täitmine**  | **Täitmise %** |
| EL 2021+ Majandus- ja Kommunikatsiooniministeerium„Digipööre“ | 689 400 | 57 505 | 8,34% |

Alatäitmine on tingitud eelkõige hangete ettevalmistamiseks kavandatud ajagraafiku pikenemisega ja kavandatud tegevuste edasilükkumisega. Selleks aastaks kavandatud hangete kogumahuks koos käibemaksuga 549 000 eurot.

Toetuse andmise tingimuste kohaselt toetuse saaja peab esmalt tegema kulud omavahenditest. Peale mida saab esitada maksetaotluse Riigi Tugiteenuste Keskusele.

25.08.2023 allkirjastas majandus- ja infotehnoloogiaminister käskkirja „Toetuse andmise tingimused valdkondlike digipöörete toetamiseks“ mille kohaselt eraldatakse ELVLile 729 618 eurot 2023-2024 aastaks KOV digipöörde plaani elluviimiseks. Tegemist on läbimurdega IKT keskses rahastamises, kus ELVL on tegevuste elluviijana eraldi nimetatud ministeeriumite kõrval ning võimalus on saada rahastust kuni 2027. a lõpuni KOV digivaldkonna kesksete tegevuste elluviimiseks. Digipöörde plaani koostamisel lähtuti KOV infosüsteemide analüüsis toodud kitsaskohtadest, KOVide küsitluse tagasisidest, Eesti digiühiskonna arengukavast ja KOV IKT arengukavast. Kõik planeeritavad tegevused peavad panustama Digiühiskonna arengukava 2030 suundadesse, esimesed tegevused on suunatud nelja suuna tugevdamisele – teenuste juhtimine, küberturvalisus, andmed ja kompetentsid.

Toetus sisaldab personalikulu, majanduskulu ja investeeringuid (sh erinevad analüüsid ja KOV istungite digilahenduse arendust).

|  |  |  |  |
| --- | --- | --- | --- |
| **Art nimetus**  | **Eelarve 2024**  | **Täitmine**  | **Täitmise %** |
| Muu tulu | 0 | 122 509 | 0,00% |

Kajastatud projekti „KOV veebilehtede uus platvorm“ EL 2021+ osa 121 569 eurot tasumine, mis algselt oli kavandatud 2023. a eelarves. Tegemist on liidu vahenditega. Lisaks veel 940 eurot.

**Kulud**

Kulude mahuks oli planeeritud kokku  **3 225 920** eurot. Selle aasta 7 kuu täitmine oli 1 119 255 eurot ehk 34,7% kavandatud mahust.

**ELVL büroo eelarve kulud jaotuvad kolme peatükki** – (I) tööjõukulu, (II) majandamiskulu ja (III) maksukulu.

IV peatükis on kajastatud ühekordsed ja riigieelarvest sihtfinantseeritud kulud ja eelmisest eelarveaastast sihtfinantseerimisega seotud kohustuste ületuleva raha jääk.

V peatükis on kajastatud välissuhete ja ELVL Brüsseli esinduse kulud.

VI peatükis omavalitsuste IKT valdkonnaga seonduvad kulud.

VII peatükis EL 2021+ eelarvest finantseeritava projekti „Lõimumine ja kohanemine KOV tasandil“ seotud kulud.

VIII peatükis EL 2021+ tehnilisest abist finantseeritava projekti (KOV personaliarenduse keskne koordineerimine“ seotud kulud.

**I peatükk „Tööjõukulu“**

|  |  |  |  |
| --- | --- | --- | --- |
| **Art nimetus**  | **Eelarve 2024**  | **Täitmine**  | **Täitmise %** |
| Töötasufond koos tööandja maksudega | 741 765 | 286 500 | 51,71% |

**II peatükk „Majandamiskulu“**

|  |  |  |  |
| --- | --- | --- | --- |
| **Art nimetus**  | **Eelarve 2024** | **Täitmine**  | **Täitmise %** |
| Majandamiskulu  | 191 741 | 118 916 | 62,02% |

Ülekulu on tingitud eelkõige Linnade ja Valdade Päevade korraldamise ülekuluga 16 438 euro ulatuses.

|  |  |  |  |
| --- | --- | --- | --- |
| **Art nimetus**  | **Eelarve 2024**  | **Täitmine**  | **Täitmise %** |
| Info- ja Kommunikatsioonitehnoloogia kulud | 15 670 | 16 329 | 104,21% |

Raamatupidamise kulukontol „*Info- ja kommunikatsioonitehnoloogilise riist-ja tarkvara rent ja majutusteenus“* on kajastatud igapäevaselt kasutusel olevate erinevate dokumendihalduse, raamatupidamise, eelarvestamise ja e-arvete programmide kasutamise ning litsentside tasud. Suurimaks täiendavaks kuluks lisandus maikuus liidu kodulehekülje haldamistasu summas 2 816 eurot. Lähtuvalt riigiraamatupidamise kontoplaani juhendist tuleb sellel kontol kajastada Meediamonitooringu programmi kasutamine igakuiselt summas 350 eurot (kokku aastas 4 200 eurot).

Varasemate aastate praktikale tuginedes on nimetatud kulu kajastatud kulureal „Paljundus- ja printimiskulud“. Kavandatava II lisaeelarvega tõstetakse kulude katteallikad õigetele kontodele. Lisaks kinnitatud eelarve kuluridade ümber tõstmisega suurendatakse täiendavalt veel riist-ja tarkvara rendi ja majutusteenuse mahtu.

**III peatükk „Maksukulud“**

|  |  |  |  |
| --- | --- | --- | --- |
| **Art nimetus**  | **Eelarve 2024**  | **Täitmine**  | **Täitmise %** |
| Maksukulud sh käibemaks | 42 183 | 15 830 | 37,53% |

**IV peatükk „Muud kulud kokku“**

Peatükis kajastatakse kulud, mis ei ole seotud büroo põhitegevusega, olemuselt on ühekordsed ja valdavalt finantseeritavad riigieelarvest või erandkorras liidu eelarvest.

|  |  |  |  |
| --- | --- | --- | --- |
| **Art nimetus**  | **Eelarve 2024**  | **Täitmine**  | **Täitmise %** |
| Muud kulud kokku | 102 838 | 41 542 | 40,4% |

**V peatükk „ELVL Brüsseli esindus, välissuhted“**

|  |  |  |  |
| --- | --- | --- | --- |
| **Art nimetus** | **Eelarve 2024**  | **Täitmine**  | **Täitmise %** |
| ELVL Brüsseli esindus ja välissuhted | 171 001 | 57 173 | 33,43% |

**VI peatükk „IKT Kompetentsikeskus“**

|  |  |  |  |
| --- | --- | --- | --- |
| **Art nimetus** | **Eelarve 2024**  | **Täitmine**  | **Täitmise %** |
| IKT Kompetentsikeskuse kulu | 882 436 | 155 634 | 17,64% |

Alatäitmine on tingitud eelkõige hangete ettevalmistamiseks kavandatud ajagraafiku pikenemisega ja kavandatud tegevuste edasilükkumisega. Selleks aastaks kavandatud hangete kogumahuks koos käibemaksuga 549 000 eurot.

**VII peatükk „EL 2021+ Lõimumine ja kohanemine KOV tasandil“**

|  |  |  |  |
| --- | --- | --- | --- |
| **Art nimetus** | **Eelarve 2024**  | **Täitmine**  | **Täitmise %** |
| EL 2021+ Lõimumine ja kohanemine KOV tasandil | 997 002 | 299 451 | 30,04% |

Otseste personalikulu alatäitmine on tingitud algselt kavandatud teise töökoha mittetäitmisega vaadeldaval perioodil (alates augustikuust on töökoht täidetud). Projekti partnerite kulude täitmise arvestuses on võetud aluseks vaadeldaval perioodil tehtud kassapõhised väljamaksed ja II kvartali tekkepõhine väljamakse taotlus. Uute partnerite kaasamine ei ole olnud nii ladus (liitunud ei ole Narva linn, Jõhvi vald, Valga vald), kui sai kavandatud. Loodetavasti saab IV kvartalis saame allkirjastada partnerlepingud Jõhvi vallaga ja Haapsalu linnaga.

Kulukirjete „Lõimumisteekonna väljatöötamine“, „Tõhus valdkondlik kommunikatsioon“ ja Ametnike võimekuse tõstmine“ alatäitmine on tingitud tegevuskava korrigeerimisest ja säästlikust raha kasutamisest. 2024. aasta II lisaeelarvega kavandatakse vähendada algselt planeeritud kulude mahtu 218 457 euro võrra.

Regulaarselt toimuvad kohtumised Kultuuriministeeriumi (projekti rakendusasutus) esindajatega, kes on kursis projekti kulgemisega.

**Ptk VIII „Personaliarenduse keskne koordineerimine“**

|  |  |  |  |
| --- | --- | --- | --- |
| **Art nimetus** | **Eelarve 2024**  | **Täitmine**  | **Täitmise %** |
| KOV personaliarenduse keskne koordineerimine | 96 953 | 45 962 | 47,41% |

Tegevused on toimunud vastavalt tegevusplaanile.